Broen går over Guadalquivirs sidearm . Den gir tilgang til La Cartuja, en øy mellom denne kanalen og hovedløpet. Byggingen av broen ble påbegynt i 1989 og den ble åpnet til verdensutstillingen i Sevilla 1992. Den ble tegnet av den spanske arkitekten Santiago Calatrava. Den var verdens første skråkabelbro uten motforankring. Brotårnets høyde er 142 m, og det vender vekk fra brolegemet med en vinkel på 58°.